laion/Wikipedia-Exotic huggingface dataset:
კინემატიკა

კინემატიკა (ბერძ. κινέω — „მოძრაობა“) — მექანიკის ნაწილი, რომელიც იკვლევს სხეულთა მოძრაობის გეომეტრიულ თვისებებს მათი მასის და მათზე მოქმედი ძალების გათვალისწინების გარეშე. აქ განიხილება კლასიკური მექანიკის კინემატიკა. თუ სხეულები მოძრაობენ სიჩქარეებით, რომლებიც სინათლის სიჩქარესთან ახლოსაა, მათ მოძრაობას რელატივისტური მექანიკა აღწერს, ხოლო მიკროობიექტების მოძრაობას კვანტური მექანიკა სწავლობს. კვლევის ობიექტის მიხედვით კინემატიკა იყოფა ორ ნაწილად: 1) წერტილისა და მყარი სხეულის კინემატიკა; 2)დეფორმირებადი ნაწილაკის და დეფორმირებადი უწყვეტი გარემოს კინემატიკა. წერტილისა და მყარი სხეულის კინემატიკის ძირითად ამოცანას წარმოადგენს მოცემული ათვლის სისტემის მიმართ წერტილების ან სხეულების მოძრაობის აღწერა მათემატიკური განტოლებების, გრაფიკების და ცხრილების საშუალებით და მათი მოძრაობის კინემატიკური მახასიათებლების განსაზღვრა. მოცემული ათვლის სისტემის მიმართ წერტილის ან სხეულის მდებარეობას ერთმანეთისაგან დამოუკიდებელი q 1 , q 2 , . . . , q n {\displaystyle q_{1},q_{2},...,q_{n}} პარამეტრების, ანუ კოორდინატების ერთობლიობა განსაზღვრავს, რომელთა რაოდენობა თავისუფლების ხარისხთა რიცხვს ემთხვევა. ეს რიცხვი წერტილის შემთხვევაში არ აღემატება 3–ს, ხოლო მყარი სხეულის შემთხვევაში არ აღემატება 6-ს. იმისათვის, რომ მოცემული ათვლის სისტემის მიმართ სხეულის მოძრაობა აღვწეროთ, უნდა ვიცოდეთ დროის ნებისმიერ მომენტში სხეულის მდებარეობა ამ სისტემის მიმართ. მათემატიკურად ეს იმას ნიშნავს, რომ q i {\displaystyle q_{i}} კოორდინატების t დროზე დამოკიდებულება უნდა ვიცოდეთ. q 1 = f ( t ) , q 2 = f ( t ) , . . . , q n = f ( t ) {\displaystyle q_{1}=f(t),q_{2}=f(t),...,q_{n}=f(t)} (*) განტოლებებს, რომლებიც მოცემული ათვლის სისტემის მიმართ წერტილის ან სხეულის მოძრაობის კანონს განსაზღვრავენ, კინემატიკური მოძრაობის განტოლებები ეწოდება. სისტემაში შემავალი თითოეული f ფუნქცია ცალსახა და ორჯერ დიფერენცირებადი უნდა იყოს. პირველი მოთხოვნა იმ ფაქტის კონსტანტაციაა, რომ დროის ერთსა და იმავე მომენტში სხეული მხოლოდ ერთ წერტილში შეიძლება იმყოფებოდეს. მეორე მოთხოვნა ედება იმის გამო, რომ მოძრაობის კინემატიკური მახასიათებლები დროის მიხედვით პირველი და მეორე რიგის წარმოებულებს წარმოადგენენ. თავისუფალი წერტილის მოძრაობა აღიწერება (*) ტიპის სამი განტოლებით. მოძრაობის კინემატიკური მახასიათებლებია სიჩქარე და აჩქარება. მყარი სხეულის მოძრაობის უმარტივესი სახეებია გადატანითი მოძრაობა და ბრუნვითი მოძრაობა. გადატანითი მოძრაობის დროს სხეულის ყველა წერტილი ერთნაირად მოძრაობს, ამიტომ საკმარისია მოცემული სხეულის მხოლოდ ერთი წერტილის – ე. წ. პოლუსის – მოძრაობის განხილვა. უძრავი ბრუნვის ღერძის გარშემო ბრუნვის დროს სხეულს ერთი თავისუფლების ხარისხი გააჩნია და მისი მდებარეობა მობრუნების ϕ {\displaystyle {\phi }} კუთხით ხასიათდება. ამ მოძრაობის კანონია ϕ = f ( t ) {\displaystyle {\phi }=f(t)} . მოძრაობის კინემატიკური მახასიათებლებია კუთხური სიჩქარე ω {\displaystyle {\omega }} და კუთხური აჩქარება ϵ {\displaystyle {\epsilon }} . ქართული საბჭოთა ენციკლოპედია, ტ. 5, თბ., 1980. — გვ. 519.
Last.fm

Last.fm — მუსიკალური საიტი, რომელიც დაარსდა ბრიტანეთში 2002 წელს. დღეისათვის მას იყენებს 40 მილიონზე მეტი აქტიური მომხმარებელი 190 ქვეყნიდან. 2007 წლის 30 მაისს იგი 140 მილიონ გირვანქად კომპანიამ CBS Interactive შეიძინა. საიტის ერთ-ერთი მნიშვნელოვანია ფუნქციაა ე.წ. "Audioscrobbler". მომხმარებელი ტვირთავს მცირე ზომის პროგრამულ უზრუნველყოფას, რომელიც შემდგომში აკონტროლებს მის აუდიოპლეერში გაჟღერებულ მუსიკას და ინფორმაციას ამის შესახებ მომხმარებლის პირად გვერდზე აგზავნის. მომხმარებელს ნებისმიერ დროს შეუძლია, იხილოს მოსმენილი სიმღერებისა და შემსრულებლების სტატისტიკა. საიტი სოციალური ქსელის სახესაც ატარებს და შეუძლია მომხმარებელს ურჩიოს სხვადასხვა ჟანრის მუსიკა, გამომდინარე მოსმენილი მასალიდან. ოფიციალური საიტი Audioscrobbler-ის შემქმნელები ძველი Last.fm დაარქივებული 2009-08-16 საიტზე Wayback Machine. ↑ http://blog.last.fm/2009/03/24/lastfm-radio-announcement ↑ დაარქივებული ასლი. დაარქივებულია ორიგინალიდან — 2009-01-16. ციტირების თარიღი: 2011-04-25.
ვალერი მელაძე

ვალერი შოთას ძე მელაძე (რუს. Валерий Шотаевич Меладзе; დ. 23 ივნისი, 1965, ბათუმი, საქართველოს სსრ, სსრკ) — ქართველი მომღერალი, რომელიც მოღვაწეობს რუსეთში. მისი ძმაა კომპოზიტორი და პროდიუსერი კონსტანტინე მელაძე, რომელიც ასევე წერს სიმღერებს მისთვის. ის არის რუსეთის დამსახურებული არტისტი (2006) და ჩეჩნეთის სახალხო არტისტი(2008). ვალერი მელაძე 1965 წლის 23 ივნისს ბათუმში დაიბადა. ოჯახში, მის გარდა, უფროსი ძმა კონსტანტინე და უმცროსი და ლიანა იზრდებოდნენ. მომღერლობა ბავშვობიდან სურდა, ამისათვის ბათუმის მუსიკალურ სკოლაში ფორტეპიანოს განხრით ჩააბარა. კონსტანტინე კი ვიოლინოსა და ფორტეპიანოს უფრო ვირტუოზულად ფლობდა. სკოლის დამთავრების შემდეგ ძმებმა ნიკოლაევსკის გემთმშენებელ ინსტიტუტში ჩააბარეს. მეორე კურსის სტუდენტი ვალერი ინსტიტუტის ანსამბლის რეპეტიციებზე მოხვდა, სადაც მისი უფროსი ძმა უკვე კლავიშებიან ინსტრუმენტზე უკრავდა. კონსტანტინეს თხოვნით, ვალერი ხმის რეჟისორის დამხმარე ტექნიკოსად აიყვანეს. ნახევარ წელიწადში კი ის უკვე ანსამბლის სოლისტი იყო. 1989 წელს ნიჭიერი ძმები მელაძეები მიიწვიეს ჯგუფში „დიალოგი“, რომელიც არტ–როკ სტილში მუშაობდა. მაშინ ჯგუფის ლიდერმა კიმ ბრეიტბორგმა ჩათვალა, რომ ვალერის ხმა ძალიან ჰგავდა ჯონ ანდერსონის ხმას. ვალერის სიმღერებმა უკრაინაში მალე მოიპოვა პოპულარობა და 1993 წელს მისი, როგორც სოლო მომღერლის, დებიუტი შედგა. მელაძის პირველი ჰიტი იყო რომანსი, რომლის დამსახურებითაც ის 1994 წლის აღმოჩენადაც დასახელდა. მალე ნიჭიერი მომღერალი რუსეთის პრიმადონას, ალა პუგაჩოვას ყურადღების ცენტრში მოხვდა და მან ვალერი იმავე წელს მიიწვია თავის საშობაო კონცერტზე. 1995 წელს გამოვიდა ალბომი Сэра, რომელიც მომენტალურად ჰიტად იქცა. მას შემდეგ კონსტანტინ მელაძის დაწერილი და ვალერის მიერ შესრულებული ყველა სიმღერა პოპულარული ხდებოდა. სტუდიური ალბომები ოფიციალური საიტი ძმები მელაძეების ოფიციალური საიტი დაარქივებული 2011-08-26 საიტზე Wayback Machine. ძმები მელაძეების საპროდიუსერო ცენტრი დაარქივებული 2011-02-23 საიტზე Wayback Machine. ვალერი მელაძის ბლოგი მის ოფიციალურ საიტზე დაარქივებული 2008-03-17 საიტზე Wayback Machine. ვალერი მელაძის ბლოგი ძმები მელაძეების საიტზე დაარქივებული 2021-05-08 საიტზე Wayback Machine. ვალერი მელაძე — კინოფილმების ინტერნეტ მონაცემთა ბაზა (ინგლისური) ვალერი მელაძე საიტზე MySpace ვალერი მელაძის YouTube არხი ↑ დაარქივებული ასლი. დაარქივებულია ორიგინალიდან — 2013-11-05. ციტირების თარიღი: 2011-04-25.
ატლეტიკო ბრილიანტეს და კისამა

ატლეტიკო ბრილიანტეს და კისამა არის ანგოლის საფეხბურთო კლუბი ვიანაში.
მზის საათი

მზის საათი — ხელსაწყო, რომ ლითაც საზღვრავენ დროს მზის მიხედვით. მზის საათი შედგება ღერძისაგან ან ფირფიტისაგან, რომლებიც ჩრდილს იძლევიან, და ციფერბლატისაგან. ჩრდილი ეცემა ციფერბლატს და აჩვენებს ჭეშმარიტ მზისიერ დროს. ყველა ტიპის მზის საათში ღერძი (ან ფირფიტის კიდე) სამყაროს ღერძის პარალელურია და ციფერბლატის ღერძში გადის, ხოლო შუადღის შესაბამისი დანაყოფი ცენტრზე გამავალ მერიდიანის სიბრტყეშია. ეკვატორულ მზის საათში ციფერბლატის სიბრტყე ცის ეკვატორის სიბრტყის პარალელურია, დანაყოფები თანაბარია. ჰორიზონტალურ მზის საათში კი ციფერბლატის სიბრტყე ჰორიზონტალურია, დანაყოფები კი — არათანაბარი, სპეციალურად გაანგარიშებული. 6 სთ და 18 სთ შესაბამისი დანაყოფები საშუადღეო ხაზის მართობულ წრფეზეა. ვერტიკალურ მზის საათში ციფერბლატი კედელზე მაგრდება და ნებისმიერ აზიმუტზე შეიძლება იყოს ორიენტირებული. საშუალო მზისიერი დროის მისაღებად დროის სწორება უნდა გამოვიყენოთ. ზოლური დროის მისაღებად — შესაბამისი შესწორებანი. მზის საათის სიზუსტე რამდენიმე წუთია. მზის საათი გელათის მონასტერში მზის საათი ქ. პერთში, ავსტრალია უძველესი მზის საათი მარკიანოპოლისში, ბულგარეთი რომაული ჰემისფერული მზის საათი სიდეს არქეოლოგიურ მუზეუმში, თურქეთი გნომონი საათი ქართული საბჭოთა ენციკლოპედია, ტ. 6, თბ., 1983. — გვ. 661. ვიკისაწყობში არის გვერდი თემაზე: მზის საათები The Ancient Vedic Sun Dial Analemmatic Sundial at Tanglewood დაარქივებული 2012-03-21 საიტზე Wayback Machine. Derbyshire Sundials დაარქივებული 2012-05-22 საიტზე Wayback Machine.
სტალკერი (ფილმი)

სტალკერი (რუს. Сталкер) — სამეცნიერო ფანტასტიკის ჟანრის ფილმი, გადაღებული „მოსფილმის“ მიერ 1979 წელს. რეჟისორი ანდრეი ტარკოვსკი, სცენარის ავტორები ბორის და არკადი სტრუგაცკები. ფილმი ეფუძნება მათსავე ნოველას „პიკნიკი გზისპირას“. 1980 წელს კანის კინოფესტივალზე ფილმმა მიიღო ეკუმენური ჟიურის სპეციალური პრიზი. ყურადღება!  ქვემოთ მოყვანილია სიუჟეტის და/ან დასასრულის დეტალები. ფილმი მოგვითხრობს ექსპედიციას სტალკერის წინამძღოლობით. მან თავისი 2 კლიენტი უნდა მიიყვანოს დახურულ ადგილას, სადაც შესვლა აკრძალულია და რომელსაც „ზონას'“ ეძახიან. ვარაუდობენ, რომ „ზონაში“ არის ოთახი, რომელსაც აქვს ადამიანების ყველაზე სიღრმისეული სურვილების ასრულების პოტენციალი. ფილმის სახელი წარმოდგება ინგლისური ზმნისგან: to stalk , რაც ფარულად მიახლოებას ნიშნავს, როგორც მონადირეს სჩვევია. სტალკერი პროფესიონალი გამყოლია „ზონამდე“. მისი ორი კლიენტიდან ერთი თანამედროვე მწერალია, ხოლო მეორე ავტორიტეტული პროფესორი. ორივეს „ზონაში“ შესვლის საკუთარი მოტივაცია აქვს, რომელსაც არ ამხელს. სტალკერის ცოლი წინააღმდეგია, რომ მისმა ქმარმა მეგზურობა გაწიოს, თუმცა სტალკერი მაინც კვეთს საზღვარს და შედის აკრძალულ ადგილას. როდესაც ისინი ოთახს მიუახლოვდებიან ტელეფონი დარეკავს. პროფესორი და მწერალი რეალობას უბრუნდებიან. მათ ოცნებები არ აქვთ და არ უნდათ ოთახში შესვლა. ისინი ბრუნდებიან უკან. დანაღვლიანებული სტალკერი ხვდება თავის ცოლ-შვილს. ცოლი პირობას აძლევს, რომ ის გაჰყვება „ზონაში“, თუმცა სტალკერი მას უარს ეუბნება, რადგან ისიც არ არის ამისთვის მზად. გადაღებების შემდეგ გამჟღავნებული ფირი მთლიანად წუნი გამოგდგა და რამდენიმე საათიანი მასალა საერთოდ დაიკარგა. მძიმე დეპრესიის შემდეგ ტარკოვსკიმ მოსფილმს მეორე სერიისათვის დაფინანსება გამოაყოფინა და ფილმი ხელმეორედ გადაიღო. ფილმის გადაღებამ საერთო ჯამში 3 წლამდე გასტანა. სტალკერი ტარკოვსკის ბოლო ფილმი იყო, რომელიც რეჟისორმა სამშობლოში, რუსეთში გადაიღო. „Stalker“ — კინოფილმების ინტერნეტ-მონაცემთა ბაზა (ინგლისური) „Stalker“ — Rotten Tomatoes „Stalker“ — Allmovie-ზე Stalker დაარქივებული 2009-10-10 საიტზე Wayback Machine. at Nostalghia.com, a website dedicated to Tarkovsky, featuring interviews with members of the production team (ესტონური) Geopeitus.ee – filming locations of Stalker Stalker დაარქივებული 2014-01-11 საიტზე Wayback Machine. at official Mosfilm site with English subtitles ანდრეი ტარკოვსკი-სტალკერი[მკვდარი ბმული]
ლუანდის ბენფიკა

ლუანდის ბენფიკა – საფეხბურთო კლუბი ლუანდიდან, ანგოლიდან. კლუბის სახელი მომდინარეობს პორტუგალიური კლუბის ლისაბონის ბენფიკის სახელიდან. ასევე პორტუგალიური კლუბის მსგავსი აქვს ლოგოც. ანგოლის თასი: 1 2014 ანგოლის სუპერ თასი: 1 2007 აფრიკის კონფედერაციის თასი 2007- გავარდა მეორე რაუნდში კლუბი საშინაო მატჩებს მართავს Estadio da Cidadela სტადიონზე,მასზე ეტევა 60,000 ადამიანი. ოფიციალური საიტი (პორტუგალიური)
ავადჰარა (მრავალმნიშვნელოვანი)

საკუთარი სახელი ავადჰარა შეიძლება აღნიშნავდეს: ავადჰარა — ქედი აფხაზეთში ავადჰარა — მდინარე აფხაზეთში ავადჰარა — კურორტი გუდაუთის მუნიციპალიტეტში ავადჰარა — სამკურნალო მინერალური წყალი აფხაზეთში
რაულ მეირელეში

რაულ ხოსე ტრინიდად მეირელეში (პორტ. Raul José Trindade Meireles; დ.17 მარტი, 1983) — პორტუგალიელი ფეხბურთელი, რომელიც დღესდღეობით თამაშობს თურქულ ფენერბახჩეში ნახევარმცველის პოზიციაზე. რაულის ახალგაზრდული კარიერა პორტუგალიურ „ბოავისტაში“ დაიწყო, 2 წლით განათხოვრებული იყო „ავესში“, 2004 წლის მეირელეში პორტუგალიურ გრანდ „პორტუში“ მოხვდა. 2010 წელს ის პრემიერლიგაში გადავიდა და თითო-თითო წელი ითამაშა „ლივერპულსა“ და „ჩელსიში“. 2012 წლიდან თურქულ „ფენერბაჰჩეში“ ასპარეზობს. ეროვნულ ნაკრებში რაულის დებიუტი 2006 წელს შედგა, პორტუგალიის ნაკრების მაისურით მინაწილეობა აქვს მიღებული 2008 და 2012 წლის ევროპის ჩემპიონატებზე, ასევე 2010 და 2014 წლის მსოფლიო ჩემპიონატებზე. Raul Meireles — სტატისტიკა საიტზე Soccerbase.com (ინგლისური) PortuGOAL profile დაარქივებული 2015-09-24 საიტზე Wayback Machine. LFC History profile დაარქივებული 2010-09-02 საიტზე Wayback Machine. ESPN Profile დაარქივებული 2010-05-01 საიტზე Wayback Machine.
ნორმალური და სტანდარტული პირობები

ნორმალური პირობები — სტანდარტული ფიზიკური პირობები, რომელსაც მიაკუთვნებენ ნივთიერების თვისებებს (ნორმალურ პირობებში, ინგლ. Standard temperature and pressure, STP). ნორმალური პირობები განისაზღვრება IUPAC-ის დახმარებით (პრაქტიკული და გამოყენებითი ქიმიის საერთაშორისო კავშირი) შემდეგნაირად: ატმოსფერული წნევა 101325 პა = 760 ვწ.სვ.მმ.. ტემპერატურა ჰაერის 273,15 K = 0° C. იდეალური აირის ერთი მოლის მოცულობა ნორმალურ პირობებში შეადგენს 22,413 996(39) დმ³ (ავოგადროს კანონის შედეგად), ხოლო მოლეკულების რაოდენობა 1 სმ³ შეადგენს 2,6867774(47)×1019 (ლოშმიდტის მუდმივა). სტანდარტული პირობები (ინგლ. Standard Ambient Temperature and Pressure, SATP): წნევა 1 ბარი = 105 პა = 750,06 ვწ. სვ. მმ.; ტემპერატურა 298,15 К = 25 °С. ამ პირობებში დისტილირებული წყლის დისოციაციის კონსტანტა შეადგენს 1,0×10-14. სამოქალაქო ავიაციის საერთაშორისო ორგანიზაცია (ICAO) განსაზღვრავს საერთაშორისო სტანდარტული ატმოსფეროს (ინგლ. International Standard Atmosphere, ISA) ზღვის დონეზე ტემპერატურით 15 °C, ატმოსფერული წნევით 101325 პა და შეფარდებითი ტენიანობით 0 %. ის გამოიყენება საფრენი აპარატების მოძრაობის გამოთვლებისას. გაზის დარგში მომხმარებებთან გამოთვლებისას გამოიყენება ატმოსფერული პირობები ГОСТ 2939—63-ის მიხედვით: ტემპერატურა 20°С (293,15К); წნევა 760 ვწ. სვ. მმ. (101325 ნ/მ²); ტენიანობა ტოლია 0. ასე რომ, კუბური მეტრი აირის მასა ГОСТ 2939—63-ით ცოტა ნაკლებია, ვიდრე «ქიმიური» ნორმალურ პირობებში. სტანდარტული მდგომარეობა ↑ PAC, 1990, 62, 2167 (Glossary of atmospheric chemistry terms (Recommendations 1990)), page 2217 // UPAC Compendium of Chemical Terminology, Electronic version ↑ CODATA Value: molar volume of ideal gas (273.15 K, 101.325 kPa) ↑ [http://physics.nist.gov/cgi-bin/cuu/Value?n0 CODATA Value: Loschmidt constant (273.15 K, 101.325 kPa)
ზარა (მომღერალი)

ზარა, ნამდვილი სახელი ზარიფა პაშას ასული მგოიანი (რუს. Зарифа Пашаевна Мгоян, ქურთ. Zarîfe Migoyan; დ. 26 ივლისი, 1983, ლენინგრადი, რსფსრ ამჟამად ქ. სანქტ-პეტერბურგი, რუსეთი) — რუსეთსა და სომხეთში მოღვაწე ეზიდი მომღერალი და მსახიობი. «Сердце Джульетты» (სინგლი, 1996) «Сердце Джульетты» (ალბომი, 1999) «Зара» (2000) «Где течёт река» 2002) «Zara» (კრებული, 2003) «Не оставляй меня одну» (2005) «Я не та» (2007) «Для Неё» (2009) 2006 - Любовь - красавица 2007 - Замела зима 2007 - Небо на двоих 2008 - По краю любви 2009 - Для неё 2010 - Летим ( დუეტი სტას მიხაილოვთან ) 2010 - Недолюбила 2010 - Ничья 2011 - Амели არიადნა თეთრი ქვიშა (კარავანი) ლიონკა პანტილეევის ცხოვრება და სიკვდილი (სერიალი) — ბოშა აზა სპეცრაზმი რუსულად — 2 — კარინა მავრინა 2009 — ФСБ–ის პრემია ნომინაციაში «მუსიკალური ხელოვნება» სიმღერისთვის «Это просто война…». ოფიციალური საიტი საიტი ზარას შესახებ — «მისთვის» zara-blog ზარა ბლოგში
29 აპრილი

29 აპრილი — გრიგორიანული კალენდრის მე–119 დღე (ნაკიან წლებში - 120–ე დღე). წლის ბოლომდე დარჩენილია 246 დღე. 1672 : საფრანგეთ-ჰოლანდიის ომი: ლუი XIV-მ დაიპყრო ნიდერლანდები. 1770 : ინგლისელი კაპიტანი ჯეიმზ კუკი პირველად გადავიდა ავსტრალიაში. 1832 : ევარისტ გალუა გაათავისუფლეს ციხიდან. 1970 : ვიეტნამის ომი: აშშ-მ და სამხრეთ ვიეტნამის ძალებმა დაიპყრეს კამბოჯა, იმისთვის რომ ენადირათ ვიეტ კონგზე 1945 : გერმანულმა არმიამ იტალიაში უსიტყვო კაპიტულაცია გამოაცხადა. 1991 : რაჭაში ძლიერი მიწისძვრა მოხდა. 2004 : ოლდსმობილმა გამოუშვა საფინალო მანქანა კომპანიის 107 წლისთავზე. 1865 : მაქს ფაბიანი — იტალიელ-სლოვენიელი არქიტექტორი. 1895 : აკაკი ხორავა — ქართველი მსახიობი . 1901 : ჰიროჰიტო — იაპონიის იმპერატორი. 1958 : მიშელ პფაიფერი — ამერიკელი მსახიობი. 1970 : უმა თურმანი — ამერიკელი კინომსახიობი და ფოტომოდელი. 1980 : ალფრედ ჰიჩკოკი — ამერიკელი კინორეჟისორი 2014 : ჰოსკინსი, ბობ — ინგლისელი მსახიობი და რეჟისორი (დ. 1942) მართლმადიდებელი ეკლესია აღნიშნავს შემდეგი წმინდანების ხსენების დღეს: აღაპია, ირინე და ქიონია მოწამე ლეონიდი და დედანი: ქარიესი, ნიკი, გალინა, კალისა, ნუნეხია, ვასილისა, თეოდორა, ირინე და სხვანი მოწამე ირინე სხვა თვეები
ბჰიმბეტკა

ბჰიმბეტკა — არქეოლოგიური ადგილი და იუნესკოს მსოფლიო მემკვიდრეობის ძეგლი ინდოეთში, მადჰია-პრადეშის შტატში. ბჰიმბეტკის გამოქვაბულებში დადასტურებულია ინდოეთში ადამიანის ცხოვრების ყველაზე ადრეული ნაკვალევი. ანალიზის შედეგად ამ თავშესაფარში ადამიანი ცხოვრობდა დაახლოებით 100 000 წლის წინ. მსოფლიო მემკვიდრეობის ძეგლების სია აზიასა და ოკეანეთში 360o external view დაარქივებული 2011-05-19 საიტზე Wayback Machine. Prehistoric Art of Bhimbetka დაარქივებული 2015-11-15 საიტზე Wayback Machine. Photographs of Bhimbetka and other sites in Madhya Pradesh Bhimbetka article by Upinder Singh დაარქივებული 2006-06-12 საიტზე Wayback Machine. MP Tourism Destination Bhimbetka Pre-historic Paintings of Bhimbetka by L. L. Kamat Interactive Panaromic Images of Bhimbetka The Rock Art of Central India ↑ Javid, Ali and Javeed, Tabassum. World Heritage Monuments and Related Edifices in India. 2008, page 19 ↑ http://originsnet.org/bimb1gallery/index.htm
ჰუილა (საფეხბურთო კლუბი)

ჰუილა — ანგოლის საფეხბურთო კლუბი ქ. ლუბანგოში, ჰუილას პროვინციაში. დაარსდა 1955 წელს. კლუბი საშინაო თამაშებს ატარებს Estádio de Militar Huíla-ზე. CD Huila[მკვდარი ბმული], football.co.uk
ავაზა

ავაზა, გეპარდი (ლათ. Acinonyx jubatus) — ტანად დიდი მტაცებელი ცხოველი კატისებრთა ოჯახისა. მისი სხეულის სიგრძე 1.1–1.5 მ აღწევს, სიმაღლე მინდაოში ჩვეულებრივ 67–94 სმ, კუდის სიგრძე 80 სმ, წონა 21–72 კგ. ხმელეთის ყველაზე სწრაფი ცხოველია; სანადიროდ გასული ავაზა საათში 80–98 კმ/სთ ავითარებს. მისი მაქსიმალური სიჩქარეა 128 კმ/სთ. გამოყოფილია ოთხი ქვესახეობა. მსუბუქი აღნაგობისაა, აქვს წაგრძელებული წვრილი ფეხები, პატარა მომრგვალებული თავი და გრძელი კუდი. სახეზე გასდევს შავი ცრემლისმაგვარი ზოლები. მოყვითალო-კრემისფერ-თეთრი ან მკრთალი-მოყვითალო შეფერილობისაა. სხეული მეტწილად დაფარულია თანაბრად განაწილებული შავი კოპლებით. აფრიკის, ცენტრალური ირანისა და ინდოეთის მკვიდრია. XVIII საუკუნემდე ავაზა ბინადრობდა მტკვარ-არაქსის დაბლობზე. ისტორიული წყაროებით დასტურდება ავაზას არსებობა აღმოსავლეთ საქართველოს დაბლობ და გაშლილ ველებზე. შუა საუკუნეების საქართველოში მოშინაურებულ ავაზას ქურციკებზე სანადიროდ გეშავდნენ. XV–XVII საუკუნეების ქართულ წერილობით წყაროებში ავაზები უკვე აღარ მოიხსენიება. როგორც ჩანს, ამ დროისათვის საქართველოში ავაზების არარსებობა გამოწვეული უნდა ყოფილიყო, ტრამალის ჩლიქოსნების შემცირებითა და თვით ახალგაზრდა ავაზების დასაგეშად მოპოვებით. ↑ Nowak, R. M. (2005). "Cheetah Acinonyx jubatus". Walker's Carnivores of the World. Baltimore: Johns Hopkins University Press. pp. 270–272. ↑ 2.0 2.1 Encyclopedia Britannica | cheetah ↑ 3.0 3.1 საქართველოს სსრ მეცნიერებათა აკადემიის მოამბე. თბ., 1965. ტ. 39. გვ. 254. (N1).
რიო (ფილმი)

რიო (ინგლ. Rio) — 2011 წლის ამერიკული 3D მუსიკალური ანიმაციური კომედიური ფილმი. იგი არის სტუდიის Blue Sky Studios რიგით მეექვსე სრულმეტრაჟიანი ფილმი, რომელიც 20th Century Fox-ის მხარდაჭერით გამოვიდა. ლამაზი თუთიყუში ცხოვრობს მინესოტას შტატში. მისი პატრონია ლინდა, რომელიც წიგნის მაღაზიას ფლობს. თუთიყუში მისი თანაშემწეა. ერთ დღეს მაღაზიაში მოდის ორნიტოლოგი ტულიო, რომლისგანაც ცნობილი ხდება, რომ შორეულ რიო-დე-ჟანეიროში ცხოვრობს ამავე ჯიშის მდედრი თუთიყუში. ამიტომ ლინდას თუთიყუში მიემგზავრება მშობლიურ მხარეში, რათა ლურჯი არას ჯიშის გაგრძელებაზე იზრუნოს. ოფიციალური საიტი „რიო“ — კინოფილმების ინტერნეტ-მონაცემთა ბაზა (ინგლისური) „რიო“ — ანიმაციური ფილმების მონაცემთა დიდ ბაზაში „რიო“ — Allmovie-ზე „რიო“ — Rotten Tomatoes რიო საიტზე Metacritic „რიო“ — Box Office Mojo-ზე ↑ Kaufman, Amy (April 14, 2011). „Movie Projector: 'Rio' should stifle 'Scream 4'“. Los Angeles Times. Tribune Company. ციტირების თარიღი: April 16, 2011. ↑ http://www.boxofficemojo.com/movies/?id=rio.htm
3D ფილმი

3-D (სამგანზომილებიანი) ფილმი ან S3D (სტერეოსკოპული 3D) ფილმი — ფილმი, რომელიც ქმნის ეკრანზე ასახული მოქმედების რეალურობის ილუზიას. ამ ტექნიკის ერთ-ერთი წინამორბედი იყო სტერეოსკოპული ფოტოგრაფია. ფილმების სრულყოფილად აღსაქმელად გამოიყენება სპეციალური საპროექციო ტექნიკა და სათვალეები. 3-D ფილმები ხშირად წარმოდგენილია არა მხოლოდ კინოთეატრებში, არამედ სატელევიზიო გადაცემებსა და ვიდეორელიზებზე (DVD, Blu-Ray). ↑ Cohen, David S. (September 15, 2009). „Filmmakers like S3D's emotional wallop“. Variety.
ესტფოლდი

ესტფოლდი (ნორვ. Østfold) — ნორვეგიის საგრაფო. ესაზღვრება აკერსხუსს და სამხრეთ-დასავლეთ შვედეთს. საგრაფოს ადმინისტრაციული ცენტრია სარპსბორგი. ყველაზე მჭიდროდ დასახლებული მუნიციპალიტეტი ფრედრიკსტადი. ნორვეგიის საგრაფოებში სიდიდით მე-17 ადგილი უკავია. ესტფოლდი იყოფა 18 მუნიციპალიტეტად. ესენია: ნორვეგიის საგრაფოები საგრაფოს საიტი დაარქივებული 2017-08-03 საიტზე Wayback Machine. (ნორვეგიული) Statistics and basic interpretation regarding Østfold დაარქივებული 2008-02-18 საიტზე Wayback Machine. (ნორვეგიული) Excavation of longhouse from the Roman Iron Age ↑ Fylkesordfører: Ole Haabeth
ახალი ბურღული

ახალი ბურღული — სოფელი საქართველოში, დუშეთის მუნიციპალიტეტში, (გრემისხევის თემი). მდებარეობს მდინარე ნარეკვავის (ქსნის შენაკადი) მარჯვენა მხარეზე. ზღვის დონიდან 980 მეტრზე, დუშეთიდან დაშორებულია 15 კილომეტრით. 2014 წლის აღწერის მონაცემებით სოფელში ცხოვრობს 29 ადამიანი. ქართული საბჭოთა ენციკლოპედია, ტ. 2, თბ., 1977. — გვ. 85. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 6 სექტემბერი 2016. ↑ საქართველოს სსრ გეოგრაფიული სახელების ორთოგრაფიული ლექსიკონი, თბ., 1987. — გვ. 20. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები. დაარქივებულია ორიგინალიდან — 2013-09-19. ციტირების თარიღი: 2012-07-05.
ახალი ოსები

ახალი ოსები — სოფელი საქართველოში, დუშეთის მუნიციპალიტეტში, (ლაფანაანთკარის თემი). მდებარეობს მდინარე აბანოსხევის (არაგვის შენაკადი) მარჯვენა ნაპირას, ქართლის ქედის დასავლეთ კალთაზე. ზღვის დონიდან 1040 მეტრზე, დუშეთიდან დაშორებულია 21 კილომეტრით. 2014 წლის აღწერის მონაცემებით სოფელში ცხოვრობს 4 ადამიანი. ქართული საბჭოთა ენციკლოპედია, ტ. 2, თბ., 1977. — გვ. 92. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 6 სექტემბერი 2016. ↑ საქართველოს სსრ გეოგრაფიული სახელების ორთოგრაფიული ლექსიკონი, თბ., 1987. — გვ. 20. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები. დაარქივებულია ორიგინალიდან — 2013-09-19. ციტირების თარიღი: 2012-07-05.
ახალი კადოეთი

ახალი კადოეთი — სოფელი საქართველოში, დუშეთის მუნიციპალიტეტში, (მჭადიჯვრის თემი). მდებარეობს მდინარე ნარეკვავის (ქსნის შენაკადი) მარჯვენა ნაპირზე. ზღვის დონიდან 800 მეტრზე, დუშეთიდან დაშორებულია 14 კილომეტრით. 2014 წლის აღწერის მონაცემებით სოფელში ცხოვრობს 79 ადამიანი. ქართული საბჭოთა ენციკლოპედია, ტ. 2, თბ., 1977. — გვ. 90. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 6 სექტემბერი 2016. ↑ საქართველოს სსრ გეოგრაფიული სახელების ორთოგრაფიული ლექსიკონი, თბ., 1987. — გვ. 20. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები. დაარქივებულია ორიგინალიდან — 2013-09-19. ციტირების თარიღი: 2012-07-05.
ახადი

ახადი — ნასოფლარი საქართველოში, დუშეთის მუნიციპალიტეტში (უკანაფშავის თემი). მდებარეობს მდინარე ფშავის არაგვის მარცხენა მხარეს. ზღვის დონიდან 1920 მეტრზე, დუშეთიდან დაშორებულია 71 კილომეტრით. 2014 წლის აღწერის მონაცემებით სოფელში არავინ ცხოვრობს. ენციკლოპედია „საქართველო“, ტ. 1, თბ., 1997. — გვ. 277. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 6 სექტემბერი 2016. ↑ საქართველოს სსრ გეოგრაფიული სახელების ორთოგრაფიული ლექსიკონი, თბ., 1987. — გვ. 20. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები. დაარქივებულია ორიგინალიდან — 2013-09-19. ციტირების თარიღი: 2012-07-05.
ბეტისჩრდილი

ბეტისჩრდილი — ნასოფლარი საქართველოში, დუშეთის მუნიციპალიტეტში (უკანაფშავის თემი). მდებარეობს მდინარე ფშავის არაგვის მარჯვენა ნაპირას, გუდამაყრის ქედის აღმოსავლეთ კალთაზე. ზღვის დონიდან 1480 მეტრზე, დუშეთიდან დაშორებულია 54 კილომეტრით. 2014 წლის აღწერის მონაცემებით სოფელში არავინ ცხოვრობს. ქართული საბჭოთა ენციკლოპედია, ტ. 2, თბ., 1977. — გვ. 343. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 6 სექტემბერი 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები. დაარქივებულია ორიგინალიდან — 2013-09-19. ციტირების თარიღი: 2012-07-05.